《丙寅九月二十日同蒋颖叔从长干雨中登高座寺诗》
宋代·王安礼

弭节萧帝寺，驱车成子冈。莽卉翳涂泥，霖雨沾衣裳。

跻攀踰百寻，险滑步寸量。生公不可见，雨花空此堂。

当时听说法，神鬼久已藏。烟云渺无穷，凄风来我旁。

山川万邑屋，所见未毫芒。驾言吾将归，重劳徒御将。

迟明羲与和，宇宙观暄旸。安行凌太虚，旷朗观八荒。

作者简介：王安礼（1034年--1095年），字和甫，北宋政治家、诗人。抚州临川（今江西省抚州市） 人，王安石同母四弟。生于宋仁宗景祐元年，卒于哲宗绍圣二年，年六十二岁，官至尚书左丞。世称王安礼、王安国、王雱为“临川三王”。著有《王魏公集》20卷。